Բումերանգի կանոնը գործում է բոլորի համար եւ բոլոր ժամա­նակներում, ուստի արժե, որ այն «անգիր» անեն բոլոր քաղաքական գործիչներն ու բոլոր ժամանակների իշխանությունները: Երբ դու իշխա­նության գալով բոլոր նախկին­ներին՝ առանց պատճառի, թացն ու չորն իրար խառնած, ճամփում ես «վաստակած հանգստի», պետք է հիշես, որ մի գեղեցիկ օր էլ քեզ հետ են այդպես վարվելու: Եվ պարտա­դիր չէ, որ այդ պահին քո 70-ը լրա­ցած լինի՝ «թոշակի» գնալուդ պահը կարող է հասունանալ անգամ 40- ում: